CELEX: 62018CN0673
Language: sl
Date: 2018-10-30 00:00:00
Title: Zadeva C-673/18: Predlog za sprejetje predhodne odločbe, ki ga je vložilo Cour d'appel de Paris (Francija) 30. oktobra 2018 – Santen SAS/Directeur général de l’Institut national de la propriété industrielle

21.1.2019   
            
            
               SL
            
            
               Uradni list Evropske unije
            
            
               C 25/24
            
         
      Predlog za sprejetje predhodne odločbe, ki ga je vložilo Cour d'appel de Paris (Francija) 30. oktobra 2018 – Santen SAS/Directeur général de l’Institut national de la propriété industrielle
      (Zadeva C-673/18)
      (2019/C 25/30)
      Jezik postopka: francoščina
      
         Predložitveno sodišče
      
      Cour d'appel de Paris
      
         Stranki v postopku v glavni stvari
      
      
         Pritožnica: Santen SAS
      
         Nasprotna stranka v postopku: Directeur général de l’Institut national de la propriété industrielle
      
         Vprašanjei za predhodno odločanje
      
      
                  1.
               
               
                  Ali je treba pojem drugačna uporaba v smislu sodbe Sodišča z dne 19. julija 2012 v zadevi NEURIM, C-130/11, razlagati ozko, in sicer:
                  
                              —
                           
                           
                              da mora biti omejen samo na primer uporabe v humani medicini po uporabi v veterinarski medicini;
                           
                        
                              —
                           
                           
                              ali da se mora nanašati na indikacijo, ki spada na novo terapevtsko področje – v smislu novega medicinskega zdravila – v primerjavi s prejšnjim dovoljenjem za promet, ali zdravilo, v katerem zdravilna učinkovina deluje drugače kot v zdravilu, za katero je bilo izdano prvo dovoljenje za promet;
                           
                        
                              —
                           
                           
                              ali, splošneje, da se mora glede na cilje Uredbe (ES) št. 469/2009 (1), katere namen je vzpostaviti uravnotežen sistem, v katerem se upoštevajo vsi zadevni interesi, vključno z interesi javnega zdravja, presojati glede na merila, strožja od meril, na katerih temelji presoja možnosti patentiranja izuma;
                           
                        ali pa ga je nasprotno treba razlagati široko, in sicer da vključuje ne samo drugačne terapevtske indikacije in bolezni, ampak tudi drugačne formulacije, odmerjanja in/ali načine dajanja?
               
            
                  2.
               
               
                  Ali pojem uporaba, ki spada v okvir varstva, podeljenega z osnovnim patentom, v smislu sodbe Sodišča z dne 19. julija 2012 v zadevi NEURIM, C-130/11, pomeni, da bi se moral obseg osnovnega patenta ujemati z obsegom dovoljenja za promet, ki se navaja, in se posledično omejiti na novo medicinsko uporabo, ki ustreza terapevtski indikaciji navedenega dovoljenja za promet?
               
            
         (1)  Uredba (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila (UL 2009, L 152, str. 1).